21/09/2017 | Administración LocalMunicipal
Cerceda
Secretaría
Convocatoria Subvencións municipais a deportistas e ás entidades culturais ou deportivas para realizar actividades no ano 2017.

Por decreto de alcaldía 568/2017, de 15 de setembro, aprobáronse as bases e a convocatoria para as subvencións municipais a deportistas e ás entidades culturais ou deportivas para realizar actividades no ano 2017, bases que se publican ós efectos de xeral coñecemento e de inicio de prazo de solicitude, que comenzará a contar a partir do día seguinte ó da publicación deste anuncio no BOP. Cerceda, 15 de setembro de 2017. O Alcalde-Presidente, José García Liñares Anexo CONVOCATORIA DE SUBVENCIÓNS MUNICIPAIS A DEPORTISTAS E A ENTIDADES CULTURAIS OU DEPORTIVAS PARA REALIZAR ACTIVIDADES NO ANO 2017 As subvencións que son obxecto desta convocatoria en materia de actividades socioculturais e deportivas e as bolsas para deportistas efectuaranse con cargo ás partidas orzamentarias que a continuación se especifican, e co límite da súa consignación orzamentaria: Primeira.- Finalidade e obxecto Serán obxecto de subvención as actividades ou investimentos que se leven a cabo dentro do ámbito municipal que teñan por fins os seguintes: - Dinamizar a xuventude do Concello. - Promocionar a cultura e o benestar social do Concello. - Promocionar o deporte, o exercicio físico, o coidado da saúde etc. - Apoiar as carreiras dos e das deportistas de Cerceda. En xeral, non serán obxecto de subvención as actividades que se desenvolvan fóra do termo municipal, agás aquelas que sexan consecuencia de intercambios deportivos ou culturais ou a participación en campionatos. Así mesmo, no caso dos/as deportistas deberán acreditar documentalmente a participación efectiva nas competicións/xornadas/campus deportivos nos que se queiran xustificar gastos de desprazamento, aloxamento e/ou manutención mediante os correspondentes xustificantes de asistencia ou participación. Non se subvencionarán os gastos, como comida ou bebidas, destinados a organización dos campionatos ou actividades para as que se solicita a subvención. Os gastos susceptibles de subvención serán os que se realicen no período comprendido entre o 1 de xaneiro ao 15 de decembro do 2017. Segunda.- Entidades ou persoas beneficiarias 1. Poderán ser beneficiarias as entidades públicas ou privadas que estean na situación que fundamenta a concesión da subvención, que cumpran o disposto no artigo 13 da Lei 38/2003 e que reúnan os seguintes requisitos: a) Estar debidamente inscritas no rexistro municipal de asociacións e entidades do Concello de Cerceda ou telo solicitado na data da petición. b) Estar ao corrente da xustificación das subvencións concedidas no exercicio anterior ou ter solicitada unha prórroga debidamente xustificada e aprobada. c) Non ter contraída ningunha débeda co Concello de Cerceda por ningún concepto, nin con calquera outra administración. d) Poderán participar nesta convocatoria as e os deportistas de Cerceda non profesionais que destaquen por resultados en competicións oficiais e que estean en posesión da correspondente licenza federativa, e, empadroados/as no Concello de Cerceda cunha antigüidade de, polo menos, dous anos consecutivos, ao momento da solicitude.2. Non poderán acceder á concesión das subvencións municipais reguladas na presente convocatoria as seguintes entidades: a) As entidades que por resolución firme fosen sancionadas por incumpriren as condicións previstas na autorización precisa para desenvolveren a actividade. b) As entidades que se beneficien dunha subvención nominativa no orzamento do exercicio 2017 para esta mesma finalidade. c) As entidades que perdesen o dereito a obter as subvencións como consecuencia do procedemento sancionador correspondente, e polo prazo establecido na resolución. d) As entidades que, en virtude da normativa vixente, teñan limitado ou suprimido este dereito, e, especificamente, os recollidos no artigo 13 da Lei 38/2003. Terceira.- Presentación de solicitudes, prazo e documentación 1. As entidades culturais ou deportivas, e, os/as deportistas non profesionais deberán solicitar a subvención no prazo de 30 días naturais, que contarán a partir do día seguinte ao de se publicar esta convocatoria no Boletín Oficial da Provincia, ben por presentación telemática na Sede electrónica municipal do Concello de Cerceda ( https://sede.cerceda.es ) ou presencial no Rexistro xeral do Concello de Cerceda e demais formas establecidas no artigo 16.4 da Lei 39/2015 de Réxime Xurídico das Administracións Públicas e do Procedemento administrativo común.2. Xunto co modelo de solicitude deberá achegarse a seguinte documentación: 2.1. Documentación solicitude das Entidades culturais ou deportivas: a) A solicitude segundo o modelo, que se facilitará nas oficinas municipais, na páxina web municipal ou na Sede Electrónica Municipal. (ANEXO 1) b) Unha memoria explicativa da actividade ou investimento que se pretende realizar. O período para o desenvolvemento destas actividades/investimento abarcará dende o 1 de xaneiro ao 15 de decembro do ano en curso. (ANEXO 2) c) O orzamento de ingresos e de gastos, coa expresión da súa forma de financiamento (ANEXO 3) d) Declaración responsable de estar ao corrente no cumprimento das súas obrigas tributarias coa Axencia Estatal da Administración tributaria e coa administración autonómica. Comprobarase de oficio que as entidades están ao correntes das obrigas tributarias co Concello de Cerceda e declaración de subvencións solicitadas e/ou concedidas por outros organismos públicos ou privados para o mesmo fin. (ANEXO 4) e) Certificado do acordo de solicitude da subvención e nomeamento do representante (ANEXO5) f) Declaración dos/as membros das Xuntas directivas das entidades e autorización para a difusión de datos e da imaxe. (ANEXOS 6 e 7) 2.2. Documentación solicitude dos/as Deportistas non profesionais: a) Solicitude da subvención segundo o modelo normalizado (ANEXO 1) b) Certificado da federación deportiva correspondente no que constarán as participacións e os resultados máis salientables obtidos nas diferentes competicións coa especificación de datas, lugar e nivel e categoría de competición do/a deportista durante a tempada 2017. c) Proxecto deportivo a desenvolver durante o ano 2017, no que se incluirá: (ANEXO 8) - Detalle das competicións as que pretende asistir durante o ano 2017, coa expresión da súa denominación, data, lugar e número total de competicións. - Nivel da competición (provincial, autonómica, nacional) - Categoría da competición d) Orzamento de gastos e ingresos estimados da tempada (ANEXO 9) e) Copia da licenza federativa para a tempada 2017 f) Declaración responsable de estar ao corrente no cumprimento das súas obrigas tributarias coa Axencia Estatal da Administración tributaria e coa administración autonómica (ANEXO 10) g) Declaración responsable de que a persoa solicitante non está incursa en ningunha das prohibicións para obter a condición de beneficiario/a de subvencións públicas recollidas no artigo 13 da Lei 38/2003, de 17 de novembro, Xeral de Subvencións. h) Declaración responsable de que a persoa solicitante está ao corrente no cumprimento de obrigas por reintegro de subvencións (artigo 25 do Regulamento que desenvolve a Lei 38/2003, Xeral de Subvencións. i) Declaración responsable das axudas ou subvencións solicitadas ou recibidas para a mesma finalidade ou a declaración de non obter outras subvencións públicas e/ou privadas. j) Autorización para a difusión de datos e de imaxe (ANEXO 11) Se a solicitude non reunise todos os datos de identificación da entidade solicitante ou a persoa solicitante non presentase toda a documentación esixida nestas bases, requiriráselle á entidade solicitante ou a persoa física para que corrixa a falta ou acompañe os documentos preceptivos no prazo máximo improrrogable de 10 días naturais. No requirimento apercibirase de que, se non o fixese, terase por desistida a súa petición logo dunha resolución e de acordo co establecido na Lei 39/2015, de réxime xurídico das Administracións Públicas e do procedemento administrativo común e mais na Lei 38/2003 xeral de subvencións. Cuarta.-Órgano de Instrución. Comisión de valoración. Órgano resolutorio do procedemento 1. Corresponde a instrución do procedemento á Concellería de Cultura e Educación do Concello de Cerceda.2. Corresponderá a avaliación das solicitudes presentadas á comisión de valoración que estará integrada por: a) A Concelleira de Cultura: Dna. Cristina Capelán Cancelo b) A Concelleira de Benestar Social, Igualdade e Participación cidadá: Dna. María Viqueira Iglesias c) A técnica da Área de Cultura e Educación: Dna. Carmen M. Prego Lamas 3. O órgano competente para a resolución do procedemento é a Xunta de Goberno Local, por delegación da Alcaldía- Presidencia, mediante Decreto 849/2015, de 28 de setembro (BOP núm.191 de 06 de outubro de 2015). Quinta.- Prazo de resolución. Notificación. Publicidade. A resolución do procedemento dictarase no prazo máximo de dous meses dende a finalización do período de solicitude. Nos 7 días hábiles seguintes, procederase á publicación da mesma na páxina web do Concello de Cerceda. A notificación realizarase dacordo co establecido no artigo 40 da Lei 39/2015. Esta resolución pon fin á vía administrativa e contra a mesma poderá interporñerse recurso potestativo de reposición ante a Alcaldía- Presidencia no prazo dun mes a contar dende a data seguinte de notificación da publicación da resolución; ou ben, directamente, Recurso contencioso – administrativo ante o Xulgado do Contencioso-administrativo correspondente. A publicidade da concesión das subvencións seguirá o disposto na Ordenanza Xeral de Subvencións do Concello de Cerceda (BOP núm.20, de 26 de xuño de 2014). Así mesmo, remitirase a información precisa á BDNS para a súa publicación, de acordo co artigo 20.8 da Lei Xeral de Subvencións. Sexta.- Criterios de valoración Ao abeiro do artigo 11 da Ordenanza Xeral de Subvencións do Concello de Cerceda (BOP núm.120, de 26 de xuño de 2014) os criterios de valoración serán os seguintes e a súa ponderación relativa: 6.1. Subvencións ás Entidades culturais/deportivas: a) Grado de interese social ou sectorial da actividade que se propoña (Máx.10 puntos) b) Grado de representatividade no municipio da asociación beneficiaria (Máx.20 puntos): - Entidades de 100 ou máis socios/as (10 puntos) - Entidades de menos de 100 socios/as (5 puntos) - Gozarán de especial consideración aquelas actividades que se aborden conxuntamente por varias entidades (10 puntos c) Grado de coordinación e complementariedade cos programas municipais en cada sector de actividade (Máx.10 puntos) d) Número estimado de beneficiarios/as, tanto directos como indirectos (Máx.10 puntos) e) A capacidade económica do solicitante e as axudas que reciban doutras subvencións, axudas, ingresos ou recursos para a mesma finalidade (Máx.5 puntos) f) O caracter permanente ou periódico da actividade subvencionable, agás que se trate de actos puntuais e de caracter extraordinario que inciten á participación social, cultural ou deportiva (Máx.5 puntos) 6.2. Subvencións a Deportistas non profesionais: a) Proxecto deportivo para a tempada 2017 (nivel, categoría e número de competicións) (Máx.10 puntos) b) Participación en competicións no ano 2016: número, nivel (autonómico, provincial,.) e categoría (Máx.10 puntos) c) Resultados obtidos pola/o deportista no ano 2016: Primeiros, segundos e terceiros premios (Máx.10 puntos) d) Recoñecemento do/a deportista galego/a de alto nivel segundo Resolución da Secretaría Xeral para o Deporte (Máx.5 puntos) d) Valorar as/os deportistas daquelas disciplinas que non teñan representación en clubs deportivos a nivel local (Máx.5 puntos) Sétima.- Xustificación das axudas concedidas 1. Será de aplicación o Réxime de xustificación das subvencións recollido no Título IV da Ordenanza Xeral de Subvencións do Concello de Cerceda, publicada no Boletín Oficial da Provincia núm.120, de 26 de xuño de 2014.2. O prazo límite de xustificación das axudas concedidas remata o 15 de decembro de 2017.3. As entidades e as persoas físicas beneficiarias das ditas subvencións deberán xustificar a subvención concedida coa aportación da seguinte documentación: · Breve descrición da actividade realizada obxecto da subvención e relación de xustificantes que se achegan segundo o ANEXO 14 (entidades) e ANEXO 16 (deportistas) · Facturas orixinais ou compulsadas da actividade efectivamente realizada · Xustificantes bancarios do pagamento das facturas empregadas como xustificación. · Declaración responsable de estar ao día nas obirgas tributarias e coa Seguridade Social e declración doutros ingresos obtidos para a realización da actividade subvencionada ANEXO 15 (entidades) e ANEXO 17 (deportistas) Oitava.- Será de aplicación a esta convocatoria, a Lei 38/2003, Xeral de Subvencións, o Real Decreto 887/2006, de 21 de xullo, que aproba o Regulamento da Lei Xeral de Subvencións, no seu caso, e a Ordenanza Xeral de Subvencións do Concello de Cerceda (BOP núm.120, de 26 de xuño de 2014). Cerceda, 15 de setembro de 2017 Alcalde-Presidente José García Liñares ANEXOS DA CONVOCATORIA